als_Latn dik_Latn sag_Latn
Luan Starova u falënderua për besimin e jurisë dhe u përqendrua në fillimet dhe në arsyet për të ashtuquajturën saga ballkanike.
Akademiku Luan Starova për "Babilonasit e Ballkanit" e mori çmimin "Romani i vitit" për vitin 2014, të cilin për të 16-ën herë e ndan Redaksia e "Utrenski vesnik". Romani është publikuar në edicionin e ASHAM-it dhe është vazhdim i serisë së romaneve e ashtuquajtur saga ballkanike, të cilën autori e ka filluar në vitin 1992 dhe përfshin 11 romane.
Vendimi u kumtua në konferencë për shtyp. Njëzëri e votuan juria pesë anëtarëshe: Vlladimir Pllavevski (kryetar), Maja Jakimovska-Toshiq, Vlladimir Martinovski, Mihail Rencov dhe Katerina Bogoeva, si pas të cilëve, romani i Starovës është "i ndërlikuar, i shtresuar dhe erudit, roman-enciklopedi, roman-bibliotekë, roman-oqean".
Luan Starova u falënderua për besimin e jurisë dhe u përqendrua në fillimet dhe në arsyet për të ashtuquajturën saga ballkanike.
"Në jetën time e shijova tragjedinë ballkanike në të gjitha etapat e tij dhe në periudhat më të rënda isha përfaqësuesi më i lartë i Maqedonisë, si ambasador në Francë. Dëshiroja që literatura të më jetë një lloj revanshi ndaj fatit të vetëm dhe kështu e fillova atë storie, me përzierje personale të fëmijës që e shënon atë histori ballkanike... Jetojmë në një rajon ku kryqëzohen shumë kultura, civilizime, ekspeditë të perandorive, ku janë lënë shumë gjurmë të thella në memorien tonë. Ata vazhdimisht presin në ndonjë zbardhje, dekodim. Literatura ka fuqi më të madhe për të qenë më e plotë në atë dekodim të memories", theksoi Starova, i cili është edhe profesor universitar i literaturës franceze.
Në konkursin e sivjetmë për "Romani i vitit" për vitin 2014 kanë arritur 32 romane të publikuara në vitin e kaluar, ndërsa në përzgjedhjen më të ngushtë ishin edhe tre romane të autorëve të rinj "Valixhe për tre persona" i Zhivko Grozdanovski, "Kronikë qershie" i Frosina Parmakovska dhe "Gargarë" i Igor Stanojoskit.
Mbështetës i çmimit është T-Mobile dhe laureatit Starova solemnisht do t'i dorëzohet në muajin prill.
als_Latn als_Latn als_Latn als_Latn als_Latn als_Latn als_Latn